CELEX: E2018P0002
Language: lv
Date: 2018-07-13 00:00:00
Title: Lihtenšteinas Firstistes apelācijas tiesas 2018. gada 13. jūlija lūgums EBTA tiesai sniegt konsultatīvu atzinumu lietā C pret Concordia Schweizerische Kranken- und Unfallversicherung AG, Landesvertretung Liechtenstein (Lieta E-2/18)

6.12.2018   
            
            
               LV
            
            
               Eiropas Savienības Oficiālais Vēstnesis
            
            
               C 439/14
            
         
      Lihtenšteinas Firstistes apelācijas tiesas 2018. gada 13. jūlija lūgums EBTA tiesai sniegt konsultatīvu atzinumu lietā C pret Concordia Schweizerische Kranken- und Unfallversicherung AG, Landesvertretung Liechtenstein
      
      (Lieta E-2/18)
      (2018/C 439/14)
      Firstistes apelācijas tiesa (Princely Court) ar 2018. gada 13. jūlija vēstuli, kuru Tiesas kanceleja saņēma 2018. gada 17. jūlijā, lūdza EBTA Tiesai sniegt konsultatīvu atzinumu lietā C pret Concordia Schweizerische Kranken- und Unfallversicherung AG, Landesvertretung Liechtenstein, par šādiem jautājumiem:
      
                  1.
               
               
                  Vai Eiropas Parlamenta un Padomes 2004. gada 29. aprīļa Regula (EK) Nr. 883/2004 par sociālās nodrošināšanas sistēmu koordinēšanu vienīgi paredz minimuma satvaru, kas jāievēro, lai izvairītos no konkurences kropļojumiem, vai arī šīs regulas noteikumi ir obligāti, ciktāl tie ietekmē un ierobežo pabalstu saistības, kas ir jāpilda visā pasaulē saskaņā ar apdrošināšanas līgumu? Vai Eiropas Parlamenta un Padomes 2004. gada 29. aprīļa Regula (EK) Nr. 883/2004 par sociālās nodrošināšanas sistēmu koordinēšanu ir piemērojama sociālās apdrošināšanas sistēmām, kas vienīgi nosaka darbiniekiem pienākumu demonstrēt pietiekamu veselības apdrošināšanu, bet, ievērojot gribas autonomijas principu, ļauj tiem izvēlēties starp dažādiem apdrošinātājiem, kas ir privāttiesību subjekti, un tikai liek pierādīt attiecīgā apdrošināšanas līguma noslēgšanu?
               
            
                  2.
               
               
                  
                              a)
                           
                           
                              Vai apdrošinājuma ņēmējam, ņemot vērā Eiropas Parlamenta un Padomes 2004. gada 29. aprīļa Regulas (EK) Nr. 883/2004 par sociālās nodrošināšanas sistēmu koordinēšanu spēkā esamību, ir pienākums iesniegt savā dzīvesvietā izvietotajai sociālās apdrošināšanas iestādei rēķinus, kurus sedz apdrošināšanas līgums, kas noslēgts obligātās veselības apdrošināšanas shēmas ietvaros, kā rezultātā sociālās apdrošināšanas iestādei, kura atrodas par pensiju izmaksu atbildīgajā dalībvalstī, var noteikt par pienākumu veikt maksājumu tikai tādā gadījumā, ja apdrošinājuma ņēmēja dzīvesvietā izvietotā iestāde ir atteikusies veikt maksājumu, vai apdrošinājuma ņēmējs tomēr var paļauties uz tiesībām, kas viņam ir piešķirtas saskaņā ar apdrošināšanas līgumu?
                           
                        
                              b)
                           
                           
                              Ja saskaņā ar a) punktu apdrošinājuma ņēmējs nevar paļauties uz apdrošināšanas līgumu:
                              Vai tas tā ir arī gadījumā, kad apdrošināšanas līgums ir noslēgts obligātās apdrošināšanas prasības ietvaros, bet ar līgumu paredzētā apdrošināšana pārsniedz likumā noteikto minimumu un tādējādi var uzskatīt, ka līgums tika noslēgts zināmā mērā brīvprātīgi?
                           
                        
            
                  3.
               
               
                  Ja saskaņā ar 2. jautājumu apdrošinājuma ņēmējiem ir pienākums no sākuma iesniegt rēķinus sociālās apdrošināšanas iestādei savā dzīvesvietas valstī:
                  
                              a)
                           
                           
                              Vai minētais attiecināms arī uz apdrošinātu personu, kura jau vairākus gadus ir saņēmusi pabalstus līgumattiecību ietvaros, vai arī sociālās apdrošināšanas shēmas paļaušanās uz Eiropas Parlamenta un Padomes 2004. gada 29. aprīļa Regulu (EK) Nr. 883/2004 par sociālās nodrošināšanas sistēmu koordinēšanu ir pretrunā labticības principam?
                           
                        
                              b)
                           
                           
                              Vai saskaņā ar Eiropas Parlamenta un Padomes 2004. gada 29. aprīļa Regulu (EK) Nr. 883/2004 par sociālās nodrošināšanas sistēmu koordinēšanu sociālās apdrošināšanas shēmai ir tiesības pieprasīt apdrošinātai personai atmaksāt līdzekļus gadījumā, ja iepriekš nodrošinātais apdrošināšanas segums pārsniedz regulā noteikto līmeni, t. i., shēma ir nodrošinājusi pabalstus, kuri nav paredzēti saskaņā ar minētās regulas noteikumiem, vai arī šāds atmaksas pieprasījums ir pretrunā labticības principam?
                           
                        
                              c)
                           
                           
                              Ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 883/2004 par sociālās nodrošināšanas sistēmu koordinēšanu, vai apdrošinājuma ņēmējam ir tiesības arī turpmāk saņemt pabalstus, neiesniedzot rēķinus caur sociālās apdrošināšanas iestādi viņa dzīvesvietas valstī, ja apdrošinājuma ņēmējs jau iepriekš ir saņēmis pabalstus sociālās apdrošināšanas shēmas ietvaros, neiesniedzot rēķinus caur sociālās apdrošināšanas iestādi savā dzīvesvietas valstī?